text: Ros til jobcentret i Esbjerg
  05 februar 2013 kl. 11.22
  Jobcentrene får ministerkritik - men det gælder ikke jobcentret i Esbjerg.
  Når beskæftigelsesminister Mette Frederiksen beskylder jobcentrene for ikke at være i nærkontakt med det private erhvervsliv - så gælder det ikke i Esbjerg.
  En tilfredshedsundersøgelse blandt 684 virksomheder viser tværtimod, at 61 procent af virksomhederne er tilfredse med samarbejder med jobcenteret - og en fjerdedel af virksomhederne er endda meget tilfredse.
  Det er Avisen.dk, der har offentliggjort undersøgelsen.
  